પટના : ત્રણ મહિનાથી ચાલી રહેલા મધેસી આંદોલનનાં કારણે નેપાળ સંપુર્ણ અશાંત છે. મધેશિયો આંદોલનનાં કારણે જીવન જરૂરી વસ્તુઓની ભારે તંગીના કારણે આખુ નેપાળ ત્રાહીમામ પોકારી રહ્યું છે. નેપાળનું સંપુર્ણ જનજીવન ખોરવાઇ ગયું છે. લાંબા સમયથી તો જીવન જરૂરી દવાઓ પણ નેપાળ સુધી નથી પહોંચી રહી. જેનાં કારણે લાખો બાળકો પર જીવનું જોખમ ઉભું થયું છે. આર્થિક નાકાબંધીનાં કારણે નેપાળમાં જીવન જરૂરી વસ્તુઓની તંગી ઉભી થઇ છે. લોકો ત્રણ ગણી કિંમતે જીવન જરૂરી વસ્તુઓ ખરીદી રહ્યા છે. દવાનાં અભાવનાં કારણે ઘણા બાળકોનાં જીવ પણ જતા રહ્યા હોવાની ઘટનાઓ સામે આવી છે.